# אדוארד סעיד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
פוסטר של אדוארד סעיד על קיר ברמאללה

אדוארד סעיד (1 בנובמבר 1935 - 24 בספטמבר 2003) אינטלקטואל ומבקר ספרותי פלסטיני.

סעיד נולד בירושלים, בן לדת הנוצרית אנגליקנית, אך בילה את ילדותו בקהיר. לאחר שלמד בקולג' ויקטוריה בקהיר, קיבל תואר ראשון מאוניברסיטת פרינסטון, תואר שני ודוקטורט מאוניברסיטת הרווארד. הוא היה פרופסור לאנגלית וספרות השוואתית באוניברסיטת קולומביה למשך שנים רבות. כן לימד באוניברסיטאות הרווארד, ג'ון הופקינס וייל. הוא דיבר אנגלית וצרפתית באופן שוטף, וכן ערבית מצוינת.

## [עריכה] אוריינטליזם

סעיד ידוע בשל תיאור מערכת ההנחות שהוא מתאר כשגויות המסתתרת מאחורי היחס של המערב אל המזרח, אותה כינה סעיד "אוריינטליזם".

בספרו "אוריינטליזם" (1978) (יצא לאור בעברית בהוצאת עם עובד) תיאר סעיד את ה"דיעות הקדומות האירוצנטריות העדינות והעקשניות כנגד העמים הערבים המוסלמים ותרבותם". סעיד טען כי מסורת ארוכה של דימויים שגויים ורומנטיים של אסיה והמזרח התיכון בתרבות המערב שימשה כהצדקה משתמעת לשאיפות הקולוניאליות של ארצות הברית ואירופה. ב-1980 כתב סעיד כי: "עד כמה שהדבר נוגע לארצות הברית, ניתן לומר בהפרזה קלה בלבד שהמוסלמים והערבים נראים כספקי נפט או כטרוריסטים פוטנציאליים בלבד. מעט מאוד מהפרטים, מהדחיסות האנושית, מהתשוקה בחיים הערבים המוסלמים הגיעה לתודעתם אף של אלו שעבודתם היא לסקר את העולם הערבי. במקום זאת יש לנו סידרה של קריקטורות גסות של העולם האיסלמי המוצגת באופן שמראה כי עולם זה פגיע לתוקפנות צבאית". סעיד טוען כי התייר הינו עיוור למציאות הסובבת אותו. כל מה שהוא יודע על המזרח הינו שברי מידע אירופי המתארגנים על פי תשוקותיו הסמויות של האירופי. התייר האירופי "משוטט" ותר אחר האקזוטי והמעניין.

### [עריכה] ביקורת והתייחסויות לתיזה

בביקורתו על סעיד כתב כריסטופר היצ'נס שהוא שלל כל אפשרות ל"לגיטימיות של התערבות מערבית ישירה בענייני האזור" ושהניתוח של סעיד ראה "כל סקרנות אירופית בנוגע למזרח התיכון כחלק מתוכנית גדולה לניצול ויצירת 'ספירה אוריינטלית' פאסיבית עשירה וראויה לבוז".
אולם, הביקורת הגדולה ביותר על גישתו של סעיד באה מכיוון של ממשיכו הפסיכואנלטיקאי הומי ק. באבא אשר יצר מערכת מורכבת יותר של קשרים בין האדם הלבן למזרחי והמשעבד. באבא יצר מערכת של תשוקות הנעה בין שתי הדיכוטומיות כאשר הלבן מציג תשוקה אוריינטליסטית למזרחי אשר חש בתשוקה לאירופי ולמערבי. באופן זה הציג באבא את סעיד עצמו כבן למוצא מזרחי אשר עצם השתוקקותו העזה למערב ולדפוסי המחשבה שלו, היא זו שלמעשה הכשירה אותו לחשיבה אקדמאית ביקורתית ולכתיבה באופן ההתנסחות, בה הוא מבטא את כלל רעיונותיו.

## [עריכה] פעילות פוליטית

כפעיל פלסטיני תמך סעיד בצד הפלסטיני בסכסוך הישראלי ערבי. למשך שנים היה סעיד חבר במועצה הלאומית הפלסטינית, אך הסתכסך עם יאסר ערפאת בשל אמונתו כי הסכמי אוסלו משנת 1993 הינם למעשה ויתור על זכות השיבה. סעיד נודע כתומך בפתרון של מדינה דו לאומית. על פתרון זה כתב סעיד: "ביליתי את 35 השנים האחרונות בהגנה על זכויות הפלסטינים להגדרה עצמית, אך תמיד ניסיתי לעשות זאת תוך תשומת לב מירבית למציאות של העם היהודי, וסבלו מן הרדיפות וההשמדה. הדבר העיקרי הוא שהמאבק לשוויון בפלסטין / ארץ ישראל, צריך להיות מופנה אל פתרון הומאני של דו קיום ולא לדיכוי והתנכרות".

יחסיו עם הרשות הפלסטינית היו כה גרועים עד שבשלב מסוים קראו מנהיגי הרשות להחרמת ספריו.

בחודש יולי 2000 לאחר יציאת צה"ל מלבנון נצפה סעיד כשהוא משליך אבנים מצידה הלבנוני של הגדר אל חיילי צה"ל בצידה הישראלי, והדבר יצר שערוריה.

סעיד היה אף עיתונאי פורה ופירסם בעיתונים בינלאומיים רבים.

כפסנתרן מוכשר סעיד פירסם טור מוזיקלי בעיתון "The Nation" למשך שנים רבות. בשנת 1999 ייסד סעיד את תזמורת "דיוואן מערב-מזרח" בצוותא עם המוזיקאי הישראלי דניאל ברנבוים, שהיה ידידו הקרוב. תזמורת זו קרבה בין מוזיקאים צעירים מישראל ומארצות ערב.

סעיד נפטר בניו יורק בגיל 67 לאחר מאבק ממושך במחלת הלוקמיה.

מספריו יצאו לאור בעברית: "אוריינטליזם" בהוצאת עם עובד, "עקור - לא מזרח ולא מערב", אוטוביוגרפיה בהוצאת ידיעות אחרונות, "פרויד והלא-אירופאי" בהוצאת רסלינג ו"קווי דמיון ופרדוקסים" שנכתב בשיתוף עם דניאל בארנבוים על בסיס סדרת דיונים פומביים שערכו בקרנגי הול בניו יורק.

## [עריכה] קישורים חיצוניים

- הארכיב של אדוארד סעיד, אתר לא רשמי
- תיק אדוארד סעיד (Le Monde diplomatique)
- ביבליוגרפיה וביקורות
- סאות' אנד פרס, ספרי סעיד שהופיעו בהוצאת סאות' אנד וביוגרפיה קצרה
- Islam Through Western Eyes, מאמר מאת סעיד המסביר את התיזה של סעיד באוריינטליזם
- זוכרים את אדוארד סעיד מאמר לזכרו
- קישורים נוספים
- העיתונאי יואב קרני במאמר על סעיד והמדינה הדו לאומית המאמר בעברית וכולל קישורים רבים לאתרים הנוגעים לנושא.
- אוריינטליזם באוניברסיאות בישראל, מזרח תיכון ישן, דורבן.

קישורים למאמר מאת ג'וסטוס ריד וויינר ומאמר נוסף המבקרים את אדוארד סעיד:

- "My Beautiful Old House" and Other Fabrications by Edward Said by Justus Reid Weiner, Commentary Magazine, September 1999
- The Lies of Edward Said by Jeff Jacoby, FrontPageMagazine.com, October 2, 2000

קישורים למאמרי תגובה:

- Defamation, Revisionist Style מאת אדוארד סעיד
- The hazards of publishing a memoir מאת אדוארד סעיד
- The 'Commentary' School of Falsification מאת כריסטופר היצ'נס
- On the Attacks on Edward Said .. Justus Weiner is a Fanatical Racist מאת פרנסיס בויל
- Friends rally to repulse attack on Edward Said מאת ג'וליאן ברגר
- Letter to the Boston Globe מאת נאסיר ה. ערורי.
- על אדוארד סעיד ומחמוד דרויש "הצד השני", באתר "האייל הקורא"
- מרטין קרמר על השפעת אדוארד סעיד על לימודי המזרח התיכון

מקור: http://he.wikipedia.org../../../%D7%90/%D7%93/%D7%95/%D7%90%D7%93%D7%95%D7%90%D7%A8%D7%93_%D7%A1%D7%A2%D7%99%D7%93.html

קטגוריות: חוקרי ספרות | חוקרי ספרות אמריקאים | פלסטינים | פליטים | סגל אוניברסיטת קולומביה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Deutsch
- Esperanto
- Español
- Eesti
- Français
- Italiano
- 日本語
- Norsk (bokmål)
- Polski
- Português
- Русский
- Svenska
- Türkçe
- 中文
- Bân-lâm-gú